Tetnuldis
Tetnuldis (gruz. თეთნულდი – „baltasis kalnas“) – kalnas Kaukaze, Didžiojo Kaukazo kalnuose, Gruzijos šalyje (Aukštutinėje Svanetijoje), Bezengio Sienoje. Aukštis – 4869 m (kitais duomenimis – 4852 m). Sniego riba driekiasi ~3000 m aukštyje. Šlaituose plyti ledynai – Caneras, Adišis ir kt. Bendras apledėjimas – 46 km². Artimiausia didesnė gyvenvietė – Mestija (už 22 km). 2022 m. spalio 3 d., kopdami į šią viršukalnę, žuvo trys Lietuvos alpinistai.